**TRANSPORTLĪDZEKĻA STĀVVIETAS NOMAS LĪGUMS Nr.\_\_\_**

**\_\_\_\_\_\_\_\_\_\_**

Rīgā, 2025. gada \_\_\_. \_\_\_\_\_\_ / dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums.

**I SPECIĀLIE NOTEIKUMI**

|  |  |  |
| --- | --- | --- |
| **1.** | **Iznomātājs**  | **SIA “Rīgas nami”**, reģistrācijas numurs 40003109638 |
| *Juridiskā adrese:* Rātslaukums 5, Rīga, LV-1050*Tālrunis*: 66957267*E-pasts*: rigasnami@rigasnami.lv  | *Norēķinu rekvizīti:* PVN reģ. Nr.: LV40003109638Kredītiestāde: AS “SEB banka”Kredītiestādes kods: UNLALV2XKonta Nr. LV16UNLA0040001650000 |
| *Pārstāvis, amats un pārstāvības pamats:*Saskaņā ar 202\_. gada \_\_. \_\_\_\_\_\_\_ pilnvaru Nr. \_\_\_\_\_\_\_\_\_\_\_\_\_\_ Iznomātāju pārstāv Nekustamo īpašumu iznomāšanas un pārvaldīšanas departamenta vadītājs \_\_\_\_\_\_\_\_\_\_\_\_\_\_\_.  |
| **2.** | **Nomnieks** | **\_\_\_\_\_\_\_\_\_Firma**, reģistrācijas numurs**Vārds, Uzvārds**, personas kods **\_\_\_\_\_\_\_\_\_\_\_\_** |
| *Juridiskā adrese/Adrese*: \_\_\_\_\_\_\_\_*Tālrunis*:\_\_\_\_\_\_\_\_\_\_\_\_\_\_\_\_*E-pasts*: \_\_\_\_\_\_\_\_\_\_\_\_\_\_\_\_  | *Norēķinu rekvizīti*:\_\_\_\_\_Kredītiestāde: \_\_\_\_\_\_\_\_\_\_\_\_\_\_\_Kredītiestādes kods: \_\_\_\_\_\_\_\_\_\_Konta Nr. \_\_\_\_\_\_\_\_\_\_\_\_\_ |
| *Pārstāvis, amats un pārstāvības pamats:*Saskaņā ar \_\_\_\_\_\_\_\_\_\_\_\_\_\_ pārstāv tās \_\_\_\_\_\_\_.  |
| Iznomātājs un Nomnieks turpmāk tekstā abi kopā – Puses, bet katrs atsevišķi arī Puse, bez viltus, maldības un spaidiem, paužot brīvu gribu, noslēdz šādu nomas līgumu (turpmāk – Līgums). |
| **3.** | **Līguma noslēgšanas pamatojums** | Iznomātāja Nekustamā īpašuma iznomāšanas komisijas 20\_\_\_. gada \_\_. \_\_\_\_\_\_\_\_ lēmums (protokols Nr. RN-\_\_\_\_\_\_\_\_\_).  |
| **4.** | **Nomas objekts**  | Nekustamā īpašuma **Baznīcas ielā 19/23, Rīgā**, kadastra Nr. 0100 020 0102 (turpmāk – Nekustamais īpašums), sastāvā ietilpstošā zemesgabala daļa 12,5 m2 platībā, kas Līguma 1.pielikumā pievienotajā transportlīdzekļu stāvvietu plānā iezīmēta / -as ar **Nr. \_\_\_\_** (turpmāk arī – Stāvvieta). |
| **5.** | **Īpašuma tiesības** | Iznomātāja īpašuma tiesības uz Nekustamo īpašumu ir nostiprinātas Rīgas pilsētas zemesgrāmatas nodalījumā Nr.17321  |
| **6.** | **Nomas objekta (Stāvvietas) izmantošanas mērķis** | Nomniekatransportlīdzekļa/-u valsts reģistrācijas Nr. transportlīdzekļu novietošanai |
| **7.** | **Nomas termiņš** | No Līguma Vispārīgo noteikumu 1.2.punktā minētā akta abpusējas parakstīšanas dienas vai aktā norādītās Stāvvietas pieņemšanas dienas (atkarībā no tā, kurš no termiņiem iestājas agrāk) **līdz 20\_\_\_. gada \_\_. \_\_\_\_\_\_\_\_**  **(ieskaitot).** |
| **8.** | **Nomas maksa (mēnesī)** | \_\_\_\_ EUR (\_\_\_ euro) *(ja viena stāvvieta)*,***VAI***\_\_\_\_ EUR (\_\_\_ euro) par katru Stāvvietu, t.i., kopā \_\_\_\_\_\_ EUR (\_\_\_ euro) *(ja vairākas stāvvietas)*,turpmāk – Nomas maksa.Papildus Nomas maksai Nomnieks maksā pievienotās vērtības nodokli Latvijas Republikas normatīvajos aktos noteiktajā apmērā. |
| **9.** | **Drošības nauda**  |
| 9.1.  | Drošības naudas apmērs | 2 (divu) mēnešu nomas maksas ar pievienotās vērtības nodokli apmērā, t.i. **193,60 EUR** (viens simts deviņdesmit trīs *euro* un 60centi) (turpmāk – Drošības nauda). |
| 9.2. | Drošības nauda **193,60 EUR** (viens simts deviņdesmit trīs euro un 60 centi) apmērā, ko Nomnieks samaksājis Iznomātājam saskaņā ar Stāvvietas nomas tiesību izsoles nolikuma noteikumiem, tiek ieskaitīta Līguma Speciālo noteikumu 9.1.punktā norādītajā Drošības naudas summā. |
| 9.3. | Starpības summu **\_\_\_,\_\_ EUR** (\_\_\_\_\_\_\_ *euro* un \_\_\_\_centi) apmērā, kas veidojas starp Līguma Speciālo noteikumu 9.1. punktā noteiktās Drošības naudas summu un Līguma Speciālo noteikumu 9.2. punktā norādīto summu Nomnieks samaksā Iznomātājam 10 (desmit) darbdienu laikā no Līguma abpusējas parakstīšanas un Iznomātāja rēķina saņemšanas. (*Iekļaujams, ja rodas starpība*) |
| **10.**  | Pušu par Līguma izpildi atbildīgās personas:* no Iznomātāja puses: pārvaldnieks **Andris Āboltiņš**, mob. 25918762, e-pasts: andris.aboltins@rigasnami.lv;
* no Nomnieka puses: \_\_\_\_\_\_\_\_\_\_, tel. \_\_\_\_\_, e-pasts: \_\_\_\_\_\_\_\_\_.

Par atbildīgo personu nomaiņu Puses viena otru informē rakstveidā. |
| **11.** | Pārējie Līguma noteikumi ir ietverti Līguma Vispārīgos noteikumos (iepriekš un turpmāk tekstā, ja nav minēts savādāk, ar terminu Līgums tiek apzīmēti Speciālie un Vispārīgie noteikumi kopā). Parakstot Līgumu, Puses apstiprina, ka ir izlasījušas un pilnībā sapratušas gan Līguma Speciālos noteikumus, gan Līguma Vispārīgos noteikumus un tā pielikumus, un piekrīt tos ievērot un pildīt. Pretrunu gadījumā Līguma Speciālie noteikumi ir prioritāri pret Līguma Vispārīgajiem noteikumiem. |
| **12.** | Līguma pielikums: Transportlīdzekļu stāvvietu plāns;Līguma pielikums ir neatņemama Līguma sastāvdaļa. |
| **13.** | Līgums sagatavots uz \_\_\_ (\_\_\_\_\_\_) lapām 2 (divos) eksemplāros, katrai Pusei pa 1 (vienam) eksemplāram. Abiem Līguma eksemplāriem ir vienāds juridiskais spēks. *VAI (ja parakstīts elektroniski)*Līgums parakstīts elektroniskiar drošiem elektroniskiem parakstiem un satur laika zīmogus.  |

|  |  |  |  |
| --- | --- | --- | --- |
|

|  |  |
| --- | --- |
| Iznomātāja paraksts:**SIA “Rīgas nami”***(paraksts)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Amats, vārds, uzvārds* | Nomnieka paraksts:**[Nosaukums *VAI* Vārds, Uzvārds]***(paraksts)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*Amats, vārds, uzvārds* |

 |  |

**II VISPĀRĪGIE NOTEIKUMI**

1. **Līguma priekšmets**
	1. Iznomātājs nodod un Nomnieks pieņem lietošanā par maksu Līguma Speciālo noteikumu 4.punktā norādīto/-ās Stāvvietu/-as transportlīdzekļa/-u (turpmāk – Transportlīdzeklis) novietošanai Nekustamajā īpašumā.
	2. Stāvvieta tiek nodota Nomniekam ar abpusēji parakstītu Stāvvietas nodošanas-pieņemšanas aktu (turpmāk – Akts) tādā stāvoklī, kādā tā ir Līguma parakstīšanas dienā. Parakstot Aktu, Nomnieks apliecina, ka Stāvvieta Nomniekam ir ierādīta un zināma, un Nomniekam nav nekādu pretenziju pret Iznomātāju šajā sakarā. Puses paraksta Aktu 5 (piecu) darba dienu laikā no Līguma spēkā stāšanās dienas un tas ir Līguma neatņemama sastāvdaļa.
	3. Nomniekam ir tiesības brīvi lietot Stāvvietu Līguma Speciālo noteikumu 7.punktā norādītajā Nomas termiņā un novietot tajā Transportlīdzekli no Akta abpusējas parakstīšanas dienas un Stāvvietas izmantošanas atļaujas/-u (turpmāk- Atļauja) un iebraukšanas barjeras vai vārtu vadības pults/-šu (turpmāk – Pults) saņemšanas no Iznomātāja.
	4. Stāvvietā Transportlīdzekli atļauts novietot tikai ar Atļauju tajā norādītajā termiņā. Atļauja Nomniekam tiek izsniegta ar termiņu līdz katra kalendārā gada beigām vai līdz Nomas termiņa beigām, ja Nomas termiņa beigas iestājas pirms attiecīgā kalendārā gada beigām.
	5. Līguma noteikumu ievērošanu Stāvvietā kontrolē Iznomātāja darbinieks - Nekustamā īpašuma pārvaldnieks, izmantojot tehniskos līdzekļus (fotoiekārtas vai videoiekārtas). Fiksētie dati ir uzskatāmi par faktisko apstākļu pierādījumiem.
2. **Nomas maksa un norēķinu kārtība**
	1. Nomnieks apņemas maksāt Iznomātājam Līguma Speciālo noteikumu 8.punktā noteikto Nomas maksu par kārtējo mēnesi no dienas, kad Nomnieks saskaņā ar Aktu ir pieņēmis Stāvvietu lietošanā.
	2. Nomas maksu Nomnieks samaksā Iznomātājam 10 (desmit) kalendāro dienu laikā no Iznomātāja rēķina saņemšanas ar pārskaitījumu uz Iznomātāja rēķinā norādīto norēķinu kontu kredītiestādē. Visi Līgumā paredzētie maksājumi tiek uzskatīti par samaksātiem dienā, kad saņemti Iznomātāja norēķinu kontā.
	3. Rēķini tiek sagatavoti elektroniski un ir derīgi bez paraksta. Rēķini Nomniekam tiek nosūtīti uz Līguma Speciālo noteikumu 2.punktā norādīto e-pastu. Rēķina nesaņemšana neatbrīvo Nomnieku no Līgumā noteikto maksājumu veikšanas. Iznomātājs nav atbildīgs, ja, nosūtot rēķinu, Nomnieka norādītā e-pasta adrese nedarbojas, ir anulēta vai nepareizi norādīta.
	4. Iznomātājam ir tiesības vienpusēji mainīt Nomas maksas apmēru reizi gadā bez papildu rakstveida vienošanās/grozījumu izdarīšanas Līgumā, par to vismaz 1 (vienu) mēnesi iepriekš rakstveidā paziņojot Nomniekam. Nomas maksa uzskatāma par pārskatītu un stājas spēkā Iznomātāja paziņojumā norādītajā termiņā. Iznomātāja paziņojums ir neatņemam Līguma sastāvdaļa.
	5. Ja Līguma darbības laikā tiek mainīta pievienotās vērtības nodokļa likme, atsevišķa vienošanās vai grozījumi Līgumā netiek noformēti un rēķinu izrakstīšana tiek veikta, piemērojot tādu likmi, kāda ir spēkā rēķina izrakstīšanas dienā.
3. **Drošības nauda**
	1. Līgumā noteikto Nomnieka saistību pilnīgas izpildes nodrošinājumam tiek noteikta Līguma Speciālo noteikumu 9.punktā noteiktā Drošības nauda.
	2. Ja Nomas maksas apmērs Līguma darbības laikā paaugstinās vai Iznomātājs saskaņā ar Līguma noteikumiem izmanto Drošības naudu pilnā vai daļējā apmērā, kā rezultātā Nomnieka samaksātās Drošības naudas apmērs ir samazinājies un neatbilst Līguma Speciālo noteikumu 9.punktā noteiktajam, Nomniekam ir pienākums 20 (divdesmit) kalendāro dienu laikā no Iznomātāja rēķina saņemšanas samaksāt maksājumu tādā apmērā, lai atjaunotu Drošības naudas summu Līgumā noteiktajā apmērā.
	3. Gan Līguma darbības laikā, gan pēc Līguma darbības izbeigšanās (gan pirmstermiņa izbeigšanas gadījumā, gan Līguma darbībai beidzoties sakarā ar termiņa notecējumu) Nomnieka samaksātā Drošības nauda pēc Iznomātāja ieskatiem var tikt izmantota zaudējumu, kavēto maksājumu, līgumsoda un jebkuru citu no Līguma izrietošo Nomnieka neizpildīto vai nepienācīgi izpildīto saistību izpildes segšanai.
	4. Ja, Līguma darbībai beidzoties, Iznomātājam nav prasījumu pret Nomnieku, tad 20 (divdesmit) kalendāro dienu laikā pēc Līguma Vispārīgo noteikumu 6.10.punktā norādītā nodošanas – pieņemšanas akta abpusējas parakstīšanas un visu Nomnieka no Līguma izrietošo maksājumu pilnīgas samaksas, Iznomātājs, pamatojoties uz Nomnieka iesniegumu, atmaksā Nomniekam Drošības naudu tādā apmērā, kādā tā iemaksāta, vai apmērā, kuru Iznomātājs nav izmantojis šajā Līgumā noteiktajā kārtībā. Uz Nomnieka rakstiska iesnieguma pamata Drošības nauda var tikt izmantota kā samaksa gala norēķinam ar Iznomātāju no Līguma izrietošo maksājumu veikšanai.
4. **Nomnieka tiesības un pienākumi**
	1. Nomniekam ir tiesības brīvi izmantot Stāvvietu Nomas termiņā saskaņā ar Līguma noteikumiem.
	2. Nomnieks uzņemas pilnu materiālo atbildību par Stāvvietā novietoto Transportlīdzekli un tajā esošo vērtību drošību un saglabāšanu.
	3. Nomnieks uzņemas atbildību t.sk. materiālu par jebkādu trešo personu rīcību, kas Nomnieka pilnvarotas vai ar tā ziņu izmantojušas Stāvvietu.
	4. Parakstot Līgumu, Nomnieka apliecina, ka ir informēts un piekrīt, ka ja Nomnieks neievēro Līgumā noteiktos Stāvvietas lietošanas noteikumus, Stāvvietā novietotais Transportlīdzeklis var tikt evakuēts.
	5. Nomnieka pienākumi:
		1. godprātīgi pildīt savas Līgumā noteiktās saistības un pienākumus, veikt visus Līgumā noteiktos maksājumus pilnā apmērā nolīgtajā termiņā;
		2. izmantojot Stāvvietu, ievērot Latvijas Republikā spēkā esošos normatīvos aktus, t.sk., bet neaprobežojoties, Ceļu satiksmes noteikumus, ugunsdrošības, elektrodrošības, drošības tehnikas un sanitārās normas;
		3. uzturēt Stāvvietu labā kārtībā un nebojāt to;
		4. Transportlīdzekli novietot tikai Stāvvietas robežās atbilstoši horizontālajiem marķējumiem, Nomnieks nav tiesīgs novietot Transportlīdzekli Nekustamajā īpašumā ārpus Stāvvietas un/vai tā, ka tas traucē citu transportlīdzekļu novietošanu tiem paredzētajās vietās un/vai brīvu pārvietošanos;
		5. Transportlīdzeklim iebraucot un atrodoties Stāvvietā, novietot Atļauju redzamā vietā aiz Transportlīdzekļa priekšējā stikla vai citā vietā tā, lai izsniegtā Atļauja būtu labi saskatāma no ārpuses;
		6. Stāvvietā novietot tikai normatīvajos aktos noteiktajā kārtībā reģistrētu Transportlīdzekli ar atbilstoši uzstādītu valsts reģistrācijas numura zīmi;
		7. Transportlīdzekļa iebraukšanai Nekustamā īpašuma teritorijā un izbraukšanai ārpus tās, izmantot tikai iebraukšanai un izbraukšanai paredzētos piebraucamos ceļus;
		8. nodrošināt, ka Stāvvietas izmantošanas laikā Transportlīdzeklī neatrodas bērni vai dzīvnieki, viegli uzliesmojošas un sprādziena bīstamas vielas un priekšmeti un, ka Transportlīdzekļa degvielas tvertne ir noslēgta;
		9. Stāvvietas apgrūtinātas lietošanas gadījumā nekavējoties informēt Iznomātāju;
		10. avārijas situāciju gadījumos organizēt to novēršanu un likvidēšanu, nekavējoties pēc fakta konstatācijas par šādas situācijas iestāšanos paziņot Iznomātājam un attiecīgajiem avārijas dienestiem un/vai tiesībsargājošajām iestādēm atbilstoši kompetencei,
		11. Nekustamā īpašuma tehnisko iekārtu vai inženiertīklu remonta gadījumā, kā arī citos īpašos gadījumos pēc Iznomātāja pieprasījuma, Iznomātāja noteiktā termiņā uz noteiktu periodu atbrīvot Stāvvietu no Transportlīdzekļa;
		12. uz sava rēķina novērst Stāvvietas seguma bojājumus, ja tādi konstatēti un radušies Nomnieka vainojamas rīcības vai neuzmanības dēļ;
		13. Atļaujas vai Pults nozaudēšanas/sabojāšanas gadījumā par to nekavējoties informēt Iznomātāju un segt ar jaunas Pults izsniegšanu saistītos izdevumus atbilstoši Iznomātāja cenrādim;
		14. beidzoties Atļaujas termiņam, ne vēlāk kā 1 (vienas) darba dienas laikā pie Iznomātāja saņemt jaunu Atļauju uz nākošo termiņu;
		15. beidzoties Nomas termiņa pēdējā dienā, Līgumā noteiktajā kārtībā atbrīvot Stāvvietu no Transportlīdzekļa, un atgriezt Iznomātājam Atļauju un Pulti;
		16. segt visus izdevumus par Transportlīdzekļa evakuāciju, kā arī tā atrašanos speciālajā stāvvietā pilnā apmērā, ja iestājušies Līguma Vispārīgo noteikumu 5.2.5.punktā minētie apstākļi;
		17. Atbilstoši Iznomātāja izrakstītajiem rēķiniem, Samaksāt līgumsodus, ko atbilstoši Līguma noteikumiem Iznomātājs aprēķinājis Nomniekam..
	6. Nomniekam aizliegts:
		1. nodot Stāvvietu apakšnomā vai slēgt jebkāda cita veida darījumu, kura rezultātā trešā persona ir ieguvusi tiesības uz Stāvvietas lietošanu;
		2. nodot Atļauju vai Pulti citai personai.
		3. jebkādi mēģināt patvaļīgi atvērt iebraukšanas barjeru vai vārtus;
		4. Stāvvietā un Nekustamā īpašuma teritorijā nesmēķēt, nelietot alkoholiskos dzērienus, nerīkoties ar viegli uzliesmojošām vielām (benzīnu, eļļu, utt.), kā arī neveikt Transportlīdzekļa remontu, apkopi vai mazgāšanu.
5. **Iznomātāja tiesības un pienākumi**
	1. Iznomātājs apņemas netraucēt Nomniekam lietot Stāvvietu, ja Nomnieks pienācīgi un savlaicīgi pilda Līgumā noteiktos pienākumus un saistības.
	2. Iznomātājam ir tiesības:
		1. jebkurā laikā pieprasīt uzrādīt Atļauju;
		2. jebkurā laikā pārbaudīt Stāvvietas lietošanas atbilstību Līguma noteikumiem;
		3. nepieciešamības gadījumā īslaicīgi ierobežot Stāvvietas lietošanu, ja Stāvvietas teritorijā tiek veikti remontdarbi vai pastāv citi tehniskā rakstura iemesli Stāvvietas lietošanas ierobežošanai;
		4. anulēt Atļauju, ja Nomnieks nepilda vai pārkāpj Līguma noteikumus, par to rakstveidā informējot Nomnieku;
		5. ja Nomnieks neievēro Līgumā noteiktos Stāvvietas lietošanas noteikumus, informēt par to pašvaldības policiju, kura normatīvajos aktos noteiktajā kārtībā piemēro sodu par pārkāpumu vai veic nepieciešamās darbības Transportlīdzekļa evakuēšanai uz speciālo stāvvietu;
		6. pieprasīt no Nomnieka līgumsodu Līguma Vispārīgo noteikumu 7.2.punktā minētajos gadījumos.
	3. Iznomātājs neuzņemas nekāda veida materiālo atbildību par evakuēšanas laikā Transportlīdzeklim nodarītajiem bojājumiem, Transportlīdzekļa drošību un saglabāšanu, ja Transportlīdzeklis tiek evakuēts Līguma Vispārīgo noteikumu 5.2.5.punktā minētajā gadījumā.
6. **Līguma termiņš un pirmstermiņa izbeigšana**
	1. Līgums stājas spēkā Līguma abpusējas parakstīšanas dienā un ir spēkā līdz Puses izpildījušas visas savas saistības saskaņā ar Līgumu, vai Līgums tiek izbeigts pirms Nomas termiņa notecējuma Līgumā noteiktajā kārtībā.
	2. Ja to atļauj ārējie un Iznomātāja iekšējie normatīvie akti, Pusēm vienojoties, Nomas termiņš var tikt pagarināts, noslēdzot par to rakstveida vienošanos. Nomniekam ir pienākums paziņot Iznomātājam par vēlēšanos pagarināt Nomas termiņu ne vēlāk kā 2 (divus) mēnešus pirms Līgumā noteiktā termiņa beigām.
	3. Ja Nomnieks neparaksta Aktu Līguma Vispārīgo noteikumu 1.2.punktā noteiktajā termiņā, Līgums uzskatāms par izbeigtu bez papildu vienošanās un Drošības nauda tiek uzskatīta kā Nomnieka samaksātais līgumsods par Līguma pārkāpumu un tā paliek Iznomātāja rīcībā.
	4. Līgums var tikt izbeigts pirms termiņa, Pusēm vienojoties.
	5. Jebkurai no Pusēm ir tiesības, rakstiski informējot otru Pusi, 1 (vienu) mēnesi iepriekš, vienpusēji atkāpties no Līguma un izbeigt tā darbību uz jebkāda pamata.
	6. Iznomātājam ir tiesības vienpusēji atkāpties no Līguma, izbeigt tā darbību un pieprasīt tūlītēju Stāvvietas atbrīvošanu, nosūtot rakstisku paziņojumu Nomniekam, šādos gadījumos:
		1. Nomnieks ir pieļāvis jebkuru no Līguma izrietošo maksājumu samaksas termiņa nokavējumu un nokavējums pārsniedz 30 (trīsdesmit) kalendārās dienas;
		2. Nomnieks nepilda, nepienācīgi pilda vai pārkāpj kādu no Līguma noteikumiem un nenovērš šo pārkāpumu vai turpina pārkāpt 10 (desmit) darba dienu laikā no Iznomātāja paziņojuma par pārkāpumu saņemšanas;
		3. Nomniekam ir pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, ir apturēta saimnieciskā darbība vai uzsākts likvidācijas process;
		4. Līguma darbības laikā Nomniekam (tai skaitā tā valdes vai padomes loceklim, pārstāvēttiesīgajai personai vai prokūristam, ja Nomnieks ir juridiska persona vai personālsabiedrības biedram, ja Nomnieks ir personālsabiedrība), ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	7. Līguma darbībai izbeidzoties uz jebkāda pamata, Iznomātājs neatlīdzina Nomniekam nekādus zaudējumus, kas saistīti ar Līguma darbības izbeigšanu,
	8. Līguma izbeigšana pirms termiņa, kā arī Līguma termiņa notecējums neatbrīvo Nomnieku no pienākuma izpildīt maksājumu saistības, ko viņš uzņēmies ar Līgumu, kā arī saistības, kas tam jāizpilda līguma darbības izbeigšanās gadījumā.
	9. Pēc Nomnieka iniciatīvas vai Nomnieka vainas dēļ izbeidzot Līguma darbību pirms termiņa, Nomnieka samaksātie maksājumi Nomniekam netiek atmaksāti.
	10. Nomas termiņa pēdējā dienā vai Līguma pirmstermiņa izbeigšanas gadījumā, dienā, kad Līgums uzskatāms par izbeigtu, Nomniekam ir pienākums atbrīvot Stāvvietu un nodot Iznomātājam Stāvvietu, Pulti un Atļauju, abpusēji parakstot nodošanas-pieņemšanas aktu.
	11. Ja Nomnieks neizpilda Līguma Vispārīgo noteikumu 6.10. punktā noteikto pienākumu nolīgtajā termiņā:
		1. Nomnieks maksā Iznomātājam maksu par Stāvvietas faktisko lietošanu trīskāršā Nomas maksas apmērā līdz dienai, kad Iznomātājs ir pārņēmis Stāvvietu;
		2. Iznomātājam ir tiesības veikt nepieciešamās darbības Stāvvietas pārņemšanai, t.sk., liegt Nomniekam iekļūšanu Stāvvietā un veikt citas darbības, neatlīdzinot Nomniekam šo darbību rezultātā radītos zaudējumus.
	12. Ja Nomnieks neatbrīvo Stāvvietu no Transportlīdzekļa Līguma vispārīgo noteikumu 6.10.punktā minētajā termiņā un kārtībā, Iznomātājam ir tiesības, piesaistot trešās personas, veikt nepieciešamās darbības Transportlīdzekļa evakuēšanai no Stāvvietas. Visus izdevumus par Transportlīdzekļa evakuāciju, kā arī tā atrašanos stāvvietā pilnā apmērā sedz attiecīgās Nomnieks. Iznomātājs neuzņemas nekāda veida materiālo atbildību par evakuēšanas laikā Transportlīdzeklim nodarītajiem bojājumiem, Transportlīdzekļa drošību un saglabāšanu. Nomnieks, parakstot Līgumu, apliecina, ka ir informēts un piekrīt, ka Stāvvietā novietotais Transportlīdzeklis var tikt evakuēts, ja tas atrodas Stāvvietā pēc Līguma darbības beigām.
	13. Ja Nomnieks pēc Līguma darbības beigām neatgriež Iznomātājam Pulti, Nomnieks uz Iznomātāja izrakstīta rēķina pamata sedz ar jaunas Pults izgatavošanu saistītos izdevumus.
	14. Ja Nomnieks atbrīvo Stāvvietu no Transportlīdzekļa Līguma Vispārīgo noteikumu 6.10.punktā minētajā termiņā, bet nenodod Stāvvietu Iznomātājam ar Stāvvietas nodošanas-pieņemšanas aktu, Iznomātājs Stāvvietu pārņem ar vienpusēju Stāvvietas apsekošanas aktu, kas ir saistošs Nomniekam.
7. **Pušu atbildība**
	1. Līgumā noteikto maksājumu samaksas nokavējuma gadījumā Nomnieks maksā Iznomātājam nokavējuma procentus 0,5 % (nulle komats pieci procenti) apmērā no kavētā maksājuma summas par katru samaksas nokavējuma kalendāro dienu.
	2. Gadījumā, ja Nomnieks ar nodomu, aiz neuzmanības vai aiz nolaidības nepilda vai nepienācīgi pilda jebkuru no savām saistībām (izņemot maksājumu saistības), un pēc Iznomātāja rakstiska brīdinājuma turpina nepildīt savas Līguma saistības vai nenovērš pārkāpuma sekas, Nomnieks maksā Iznomātājam līgumsodu viena mēneša Nomas maksas apmērā. Ar šī punkta piemērošanu Iznomātājs neatsakās no citām šajā Līgumā vai normatīvajos aktos paredzētajām prasījuma tiesībām pret Nomnieku.
	3. Līgumā noteikto līgumsodu un nokavējuma procentu samaksa neatbrīvo Nomnieku no tajā noteikto saistību izpildes pienākuma.
	4. Puses ir savstarpēji atbildīgas par savu līgumsaistību neizpildīšanu vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies. Iznomātājam jāatlīdzina Nomniekam visi zaudējumi, kas tam vai trešajām personām radušies Iznomātāja vainas dēļ (izņemot Līgumā noteiktajos gadījumos), bet Nomniekam jāatlīdzina Iznomātājam visi zaudējumi, kas tam vai trešajām personām radušies Nomnieka, tā darbinieku, pilnvaroto vai citādi tā padotībā vai uzraudzībā esošu personu vainas dēļ. Netiešie zaudējumi netiek atlīdzināti, izņemot Līgumā noteiktos gadījumus.
	5. Nomnieks ir atbildīgs par visiem zaudējumiem, kas nodarīti Iznomātājam vai trešajām personām, ja tam par iemeslu ir bijusi Nomnieka prettiesiska darbība vai bezdarbība. Nomnieks uz sava rēķina novērš Stāvvietas vai tās aprīkojuma bojājumus, ja tādi radušies tā rīcības vai neuzmanības dēļ. Ja Nomnieks ir juridiska persona, tad atbild par jebkādu sava personāla (darbinieku) rīcību Stāvvietā. Ja Nomnieks ir fiziska persona, tad gadījumā, ja Stāvvietu lietojusi ar viņu saistīta trešā persona, par šīs personas rīcību Nomnieks atbild pilnā apmērā, tas ir tā, it kā rīkojies būtu pats Nomnieks.
	6. Iznomātājs nav atbildīgs par zaudējumiem, kas radušies Nomniekam sakarā ar Stāvvietas izmantošanu vai neizmantošanu, kā arī par Transportlīdzeklim nodarītiem zaudējumiem vai tā bojāeju, kas radušies trešo personu prettiesiskas rīcības rezultātā.
	7. Iznomātājs nav atbildīgs par Stāvvietā novietotā Transportlīdzekļa un tajā esošo vērtību drošību un saglabāšanu, kā arī par Transportlīdzeklim nodarītiem bojājumiem, zaudējumiem, vai bojāeju, kas radušies trešo personu prettiesiskas rīcības rezultātā.
	8. Ja Nomnieks nepilda vai nepienācīgi pilda savas Līgumā noteiktās saistības, Iznomātājs ir tiesīgs nodot kavēto maksājumu piedziņas tiesības trešajām personām, t.sk., nododot Nomnieka personas datus to apstrādei parāda piedziņas nolūkos un/vai šo datu ievietošanu publiskajās (parādnieku) datu bāzēs. Ja saistību neizpildes vai nepienācīgas izpildes gadījumā Iznomātājs ir uzdevis trešajām personām veikt parāda atgūšanas/piedziņas darbības attiecībā pret Nomnieku, Nomniekam papildus parāda apmaksai ir pienākumus segt piedziņas izmaksas. Puses vienojas, ka minētos piedziņas izdevumus tieši no Nomnieka ir tiesīgi iekasēt un piedzīt attiecīgi pilnvaroti parādu piedziņas uzņēmumi/iestādes saskaņā ar savu cenrādi.
8. **Papildu noteikumi**
	1. Parakstītais Līgums pilnībā apliecina Pušu vienošanos. Līgumu var grozīt vai papildināt tikai ar abu Pušu rakstisku vienošanos. Jebkuri Līguma grozījumi un papildinājumi tiek noformēti rakstiskas vienošanās veidā, izņemot Līgumā noteiktos gadījumus, kad Iznomātājam ir tiesības vienpusēji veikt grozījumus Līgumā. Visi Līguma pielikumi ir neatņemama Līguma sastāvdaļa.
	2. Visus paziņojumus, iesniegumus, prasības vai cita veida informāciju Puses noformē:
		1. rakstveidā un iesniedz otrai Pusei personīgi, ar kurjera starpniecību vai nosūta ierakstītā vēstulē uz otras Puses juridisko adresi. Dokumenti atzīstami par pienācīgi iesniegtiem un saņemtiem piektajā darba dienā pēc nosūtīšanas, ja tie nosūtīti ierakstītā vēstulē, vai dienā, kad Puse parakstījusi apliecinājumu par dokumenta saņemšanu personīgi vai no kurjera;
		2. kā elektroniski sagatavotu un ar drošu elektronisko parakstu parakstītu dokumentu nosūta uz Līguma Speciālajos noteikumos norādīto Puses e-pastu. Dokumenti atzīstami par pienācīgi iesniegtiem un saņemtiem nākamajā darba dienā pēc to nosūtīšanas.
	3. Visus jautājumus un tiesiskās attiecības, par ko Puses nav vienojušās Līgumā, tās risina saskaņā ar Latvijas Republikā spēkā esošajiem normatīvajiem aktiem.
	4. Puses apņemas 5 (piecu) darba dienu laikā rakstiski paziņot otrai Pusei par rekvizītu maiņu. Puses uzņemas pilnu atbildību par sekām, kas rodas, pārkāpjot šos noteikumus.
	5. Iznomātājs informē Nomnieku par kārtību, kādā atbilstoši Trauksmes celšanas likumam SIA “Rīgas nami” darbojas iekšējā trauksmes celšanas sistēma, un tā ir pieejama Iznomātāja tīmekļa vietnē <https://www.rigasnami.lv/lv/par-mums/trauksmes-celsana>.
	6. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu un tā dēļ radītajiem zaudējumiem, ja to cēlonis ir nepārvaramas varas apstākļi, kurus attiecīgā Puse nevarēja ne paredzēt, ne novērst, ne ietekmēt, un par kuru rašanos tā nenes atbildību. Par nepārvaramas varas apstākļiem Līguma izpratnē ir atzīstamas dabas stihijas (zemestrīce, plūdi, vētra), kara darbība, civiliedzīvotāju nemieri, streiki un teroristiskas darbības.
	7. Jebkurš strīds, domstarpība vai prasība starp Pusēm, kas rodas sakarā ar Līgumu, kas skar to vai tā pārkāpšanu, izbeigšanu vai spēkā neesamību, tiek risinātas abpusējās sarunās. Ja tas nav iespējams un Puses nevienojas, prasība, domstarpība vai strīds tiek galīgi izšķirts Latvijas Republikas tiesā pēc piekritības saskaņā ar Latvijas Republikā spēkā esošiem normatīvajiem aktiem.
	8. Parakstot Līgumu, Nomnieks apliecina, ka ir iepazinies ar privātuma paziņojumu “SIA “Rīgas nami” privātuma paziņojums”, kas ir izvietots Iznomātāja interneta vietnē: <https://www.rigasnami.lv/lv/par-mums/personas-datu-aizsardziba>, kā arī informēts, ka šāds paziņojums var tikt vienpusēji mainīts no Iznomātāja puses un aktuālā paziņojuma redakcija tiks izvietota iepriekš norādītajā Iznomātāja interneta vietnē.
	9. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur fiziskas personas datus (turpmāk – personas dati) (piemēram, Pušu pārstāvju un/vai kontaktpersonu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu personas datu apstrādei, tā apņemas personas datus apstrādāt atbilstoši spēkā esošiem normatīvajiem aktiem par fizisku personu datu apstrādi, un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības. *(Piemērojamie noteikumi, ja Nomnieks ir juridiska persona)*

***VAI***

Iznomātājs norāda, ka Līguma izpildei tam ir nepieciešams apstrādāt Nomnieka (piemēram, vārds uzvārds, personas kods, konta Nr., maksājumu informācija) norādīto kontaktpersonu (piemēram, vārds, uzvārds, kontaktinformācija) vai citu personu, kuru apstrāde varētu būt nepieciešama līgumsaistību izpildei, personas datus. Nomnieks apzinās, ka arī Iznomātājs tam nodod/ var nodot savu kontaktpersonu vai citu fizisku personu, ja tas nepieciešams Līguma izpildei, datus, un Nomnieks apņemas tos apstrādāt atbilstoši spēkā esošiem normatīvajiem aktiem par fizisku personu datu apstrādi un tikai mērķiem, kas saistīti ar Līguma izpildi, kā arī datu subjektu pieprasījumu gadījumā īstenot attiecīgo personu datu subjekta tiesības. *(Piemērojamie noteikumi, ja Nomnieks ir fiziska persona)*

* 1. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses identitāti, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības. Nomnieks un norādītās trešās personas var iepazīties ar “SIA “Rīgas nami” privātuma paziņojumu” Iznomātāja interneta vietnē <https://www.rigasnami.lv/lv/par-mums/personas-datu-aizsardziba>.